Белгародскі раён

Белгародскі раён — адміністрацыйна-тэрытарыяльная адзінка (раён) і муніцыпальнае ўтварэнне (муніцыпальны раён) ў Белгародскай вобласці Расійскай Федэрацыі.

Адміністрацыйны цэнтр — пасёлак Майскі (дэ-факта частка органаў дзяржаўнай улады знаходзіцца ў Белгарадзе).

 Геаграфія 
Мяжуе на захадзе з Барысаўскім, на поўначы — з Якаўлеўскім і Карачанскім, на ўсходзе — з Шабекінскім раёнамі вобласці, на поўдні — з Харкаўскай вобласцю Украіны. Тэрыторыя раёна — 1400 км², уяўляе сабой прыўзнятую раўніну (каля 200 м над узроўнем мора), на якой знаходзяцца таксама паўднёва-заходнія адгор’і Арлоўска-Курскага плато Сярэднярускага ўзвышша.

Цэнтр раёна — пасёлак Майскі — мае толькі аўтобусную сувязь з абласным цэнтрам Белгарадам. З 1986 года да 15 ліпеня 2014 года меў таксама і тралейбусную сувязь з Белгарадам. У 1986 годзе быў запушчаны прыгарадны маршрут № 15 «Стадыён — пасёлак Майскі», які злучыў з горадам не толькі пасёлак маладых навукоўцаў і сельскагаспадарчых студэнтаў, але і некалькі сёлаў Белгародскага раёна — Краснае, Балхавец, Рэпнае і Бруднае і стаў другім па даўжыні прыгарадным маршрутам у Расіі. Але ж пастановаю адміністрацыі горада Белгарада ад 14 мая 2014 года маршрут быў скасаваны.

Найбуйнейшая рака — Северскі Данец, прыток Дона. Яго найбольш значныя прытокі — Вязёлка, Таплінка і Разуменка. Усе гэтыя рэкі ўпадаюць у Северскі Данец непасрэдна на тэрыторыі Белгародскага раёна. Прыток Вуда ўпадае ў Северскі Данец у Харкаўскай вобласці Украіны.

 Гісторыя 
міні|Белгарадскі раён Цэнтральна-чарназёмнай вобласці
Раён утвораны 30 ліпеня 1928 года з цэнтрам у Белгарадзе ў складзе Белгародскай акругі Цэнтральна-чарназёмнай вобласці. З 13 чэрвеня 1934 года — у складзе Курскай вобласці, з 6 студзеня 1954 года — у складзе Белгародскай вобласці. Калі горад Белгарад стаў абласным цэнтрам, яго вывелі са складу Белгародскага раёна. У 1963 годзе ў яго абшар уключылі тэрыторыю скасаванага Акцябрскага раёна. 1 лютага 1963 года быў утвораны Белгародскі сельскі раён.

З 1 студзеня 2006 года адпаведна з Законам Белгародскай вобласці і законам Белгародскай вобласці муніцыпальнае ўтварэнне «Белгародскі раён» атрымала статус муніцыпальнага раёна з цэнтрам у пасёлку Майскі. На тэрыторыі раёна ўтвораны дваццаць чатыры муніцыпальныя ўтварэнні: тры гарадскія і дваццаць адно сельскае паселішча.

 Эканоміка 
 Цяплічны комплекс «Белгарзеленгас» плошчай 1 га штогод вырабляе 1,4 млн руж і 4,5 млн іншых раслін, неабходных для азелянення Белгарада.

 Найбуйнейшыя сельскагаспадарчыя прадпрыемствы
 калгас імя Горына;
 птушкагадоўчая гаспадарка ТАА «Белгранкорм»;
 птушкагадоўчая гаспадарка ЗАТ «Белгародскі бройлер»;
 Племзавод «Разуменскі»;
 ВВГ «Белгародскае».

 Прадпрыемствы харчовай прамысловасці
 Дзмітратаранаўскі цукровы завод;
 Вясёлалопанскі спіртавы завод;
 прадпрыемства «Белыя горы» (вытворца мінеральнай вады «Майская Хрустальная»);
 ЗАТ «Мелстром»;
 хлебакамбінат «Залаты колас».

 Культура 
 У пасёлку Дубовы Белгародскага раёна расце знакаміты дуб з дыяметрам ствала ў два метры, узростам больш за 370 гадоў. Лічаць, што гэты дуб пасаджаны князем Рамаданаўскім і гетманам Багданам Хмяльніцкім у гонар уз’яднання Украіны з Расіяй. Дрэва аб’яўлена помнікам прыроды.
 Манастырскі лес (раней урочышча ЛогМонастырский лес) — паводле падання, у канцы XII стагоддзя ў лесе была знойдзена Корсунская ікона Божай Маці. У лесе, каля крыніцы, якая лічыцца месцам атрымання святыні, пабудавалі капліцу, разбураную за савецкім часам. У 1995 годзе капліцу аднавілі.

 Заўвагі 

Катэгорыя:Раёны Белгародскай вобласці